940 गांवों की बिजली गुल, कच्छ-सौराष्ट्र में दो दिन 80 KMPH स्पीड से हवाएं चल सकती हैं
Cyclone Biparjoy Landfall Tracking Real-Time LIVE News Update; Follow Cyclone Biparjoy Rainfall Impact, IMD Weather Forecast Latest News, Reports, Satellite Images and Video Footage On Dainik Bhaskar (दैनिक भास्कर)
बिपरजॉय तूफान के जखौ तट से टकराने के बाद गुजरात में भारी नुकसान हुआ। इसका असर कच्छ-सौराष्ट्र समेत 8 जिलों में रहा। यह अपने पीछे भारी तबाही छोड़ गया है। जगह-जगह पेड़ और खंभे गिर गए। तूफान के कारण भावनगर में 2 लोगों की मौत हुई। 22 से ज्यादा लोग घायल हुए हैं। अभी भी दो दिन तक 80 किलोमीटर प्रति घंटे से हवाएं चलने का अलर्ट है।
कच्छ में मांडवी, नलिया, नारायण सरोवर, जखौ पोर्ट, मुंद्रा और गांधीधाम समेत पूरे राज्य में तेज बारिश हो रही है। 90 से 125 किमी प्रति घंटे की रफ्तार से हवाएं चल रही हैं। 940 से ज्यादा गांवों की बिजली गुल हो गई है। वहीं, बाढ़ और रास्ते बंद होने से 4600 ग्रामीण इलाकों का संपर्क टूट गया है।
गुरुवार शाम साढ़े छह बजे जखौ तट से टकराया था तूफान
बिपरजॉय तूफान गुरुवार शाम साढ़े छह बजे कच्छ के जखौ तट से टकराया था। लैंडफॉल आधी रात तक चला। इस दौरान हवाओं की रफ्तार 115 से 125 किमी प्रति घंटे रही। इससे पहले कच्छ, द्वारका, पोरबंदर, जामनगर, राजकोट, जूनागढ़, गांधीधाम और मोरबी समेत तटीय इलाकों में तेज हवाओं के साथ भारी बारिश हुई। अब तूफान उत्तर- दक्षिण राजस्थान की तरफ बढ़ रहा है।
आगे क्या... राजस्थान पहुंचा, 5 जिलों में रेड अलर्ट
बिपरजॉय तूफान गुजरात के बाद शुक्रवार को राजस्थान पहुंच गया है। बाड़मेर और जालोर में आज रेड अलर्ट है और यहां तेज हवाओं के साथ बारिश हो रही है। जालोर में शुक्रवार सुबह तक 69MM बारिश दर्ज की गई है। इधर, जैसलमेर में भी आंधी-बारिश जारी है।
बाड़मेर और सिरोही में तेज हवाओं की वजह से पेड़ और पोल गिर गए हैं। तूफान के चलते शुक्रवार और शनिवार को मिलाकर राजस्थान के 5 जिलों में बहुत भारी बारिश के लिए रेड अलर्ट, जबकि 13 जिलों में भारी बारिश का ऑरेंज अलर्ट जारी किया गया है। राज्य में 18 जून तक इसका असर रहेगा। पूरी खबर यहां पढ़ें
गुजरात में तबाही, सरकार नुकसान का आकलन करेगी...
फोटो-वीडियो में देखिए तूफान का असर...
सैटेलाइट इमेज से समझें....तूफान धीरे-धीरे कैसे गुजरात की तरफ बढ़ा
भारतीय मौसम विभाग के मुताबिक, चक्रवात का केंद्र (आई) करीब 50 किलोमीटर में दायरे में फैला है। इससे इसकी गंभीरता का पता चलता है। चक्रवात के अरब सागर में आगे बढ़ने के दौरान समुद्र में 10 से 14 मीटर तक ऊंची लहरें उठी थीं।
गुरुवार को तट से टकराने के बाद नवलखी क्षेत्र में 7.5 मीटर लहरें उठती देखी गईं। द्वारका के संगम नारायण मंदिर से भी ऊंची लहरें उठीं। यह चक्रवात अरब सागर में 10 दिन रहा। इससे पहले समुद्र में सबसे ज्यादा समय तक रहने वाला तूफान वायु था। यह 8 दिन रहा था।
मौसम से जुड़ी यह खबर भी पढ़ें...
गुजरात से टकराया बिपरजॉय:दूसरे राज्यों में कितना असर; अगले 3 दिन राजस्थान से दिल्ली तक कैसा रहेगा मौसम
चक्रवात बिपरजॉय ​​​​​​गुजरात से टकरा गया है। सौराष्ट्र और कच्छ में हवा की रफ्तार 125 किमी प्रति घंटे तक पहुंच गई है। लैंडफॉल शुरू हो गया है। इसकी चपेट में आस-पास के 10-12 जिले रहेंगे, लेकिन इसका असर कई राज्यों में होगा। पढ़ें पूरी खबर...